கேள்வி: கர்ப்பூரத் தைலம் - பெறப்படும் முறை பற்றி நீங்கள் என்ன அறிந்துள்ளீர்கள்?
பதில்: தரையிலிருந்து ஓரடி உயரத்தில் பைன் மரத்தின் பட்டையைக் கீறிவிடுவார்கள். கீறப்பட்ட இடத்திலிருந்து பால் வடியும். அதைப் பாத்திரங்களில் திரட்டுவார்கள். பைன் மரத்தின் பால் மஞ்சள் நிறமுடையது. பிசுபிசுக்கும். இந்தப் பாலில் கர்ப்பூரத் தைலத்துடன் குங்கிலியம், கரித்தார் முதலிய வேறு சில பொருள்களும் கலந்திருக்கும். இந்தப்பாலைக் காய்ச்சுவார்கள். முதலில் கர்ப்பூரத்தைலம் ஆவியாகி வெளியே வரும். இந்த ஆவியைக் குளிர வைத்தால் கர்ப்பூரத் தைலம் கிடைக்கும்.
கேள்வி: கர்ப்பூரத் தைலம் - பண்புகள் குறித்து விரிவாக சொல்லுங்கள்.
பதில்: கர்ப்பூரத் தைலம் நிறமற்றது. இதற்கு ஒரு வகை நறுமணம் உண்டு. எண்ணெயைப் போன்றிருக்கும். இது எளிதில் தீப்பற்றி எரியும். எனவே இதைக் கையாள்வதிலும் தேக்கி வைப்பதிலும் மிகவம் கவனமாக இருக்க வேண்டும். தண்ணீரில் கரையாத தொய்வம், கந்தகம், பாசுவரம் முதலிய பொருள்கள் இத்தைலத்தில் நன்கு கரையும்.
கேள்வி: கர்ப்பூரத் தைலம் - பயன்கள் பற்றி தகவல் சொல்.
பதில்: உடலில் எங்காவது சுளுக்கோ, வலியோ ஏற்பட்டால் கர்ப்பூரத் தைலத்தைத் தேய்ப்பதுண்டு. சாயங்கள், வண்ணங்கள், மருந்துகள் முதலியவற்றைச் செய்ய கர்ப்பூரத் தைலம் பயன்படுகிறது. இது ஒரு சிறந்த நச்சுக்கொல்லி மருந்து.